**Zis-a badea**

*Vasile Alecsandri*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zis-a badea c-a veni

Luna când a răsări.

Ies afară, luna-i sus,

Bade-a venit şi s-a dus!

Ies afară, luna-i jos,

Badea nici că s-a întors!

Unde eşti, bădiţă frate,

De mă laşi pe aşteptate?

„Taci, leliţo, c-am venit

De cum luna s-a ivit.

Şi te-aştept pe după casă

Sub răchita cea pletoasă”.

„De-ai venit, bine-ai venit,

Trandafirul meu iubit!

Că cu tine mă mai iau

De-mi alin necazul greu!”